**Heródoto (**en grego Ἡρόδοτος Ἁλικαρνᾱσσεύς [*Hēródotos Halikarnāsseús*]; en latín, *Hērŏdŏtus Hălĭcarnassensis*) nado en Halicarnaso (actual Bodrum, en Turquía) no 485 a. C. e finado en Turios no 425 a. C. foi un historiador e xeógrafo grego, considerado o pai da historiografía.

Traxectoria
-----------

Era orixinario de Halicarnaso, Tras a súa participación dunha revolta contra o tirano Ligdamis tivo que marchar ao exilio na illa de Samos, e dedicouse a viaxar, viaxes que o levaron a Exipto, chegando ata a primeira catarata do Nilo, a Babilonia, a Siria, a Libia, a Italia e a Sicilia. Viviu en Atenas, e aquí recolleu as tradicións orais das principais familias, en especial dos Alcmeónidas.

Heródoto escribiu a historia da invasión persa de Grecia, coñecida como a *As historias de Heródoto*, considerada a primeira obra de historia, ata entón rexistrábanse os acontecementos históricos en crónicas e épicas, pero Heródoto foi o primeiro en tratar o pasado como un problema filosófico, que permitía coñecer o comportamento humano. E foi o primeiro en recoller testemuñas presentes nos feitos que describía e preocuparse pola obxectividade, na súa obra dá tamén abondas referencias etnográficas. Aínda que a obra non foi apreciada na antigüídade, Aristóteles califícaa de mitóloga, Aulo Xelio califícao de fabuladora, e tan só a partir do Renacemento comezou a ser valorada.

*As historias* publicouse entre o 430 a. C. e o 424 a. C. divídense en nove libros, que reciben o nome das musas. Os primeiros seis tratan do crecemento do Imperio Persa e da súa influencia en Grecia. Os tres últimos describe os intentos do rei Xerxes por vingar a batalla de Maratón e absorber Grecia dentro do Imperio Persa.

Heródoto describe na súa obra os confíns da terra, nese contexto enténdese a primeira referencia ás illas Casitérides no libro terceiro, aínda que só para afirmar que non sabe nada delas.

Participou na fundación dunha colonia ateniense, Turios, na Magna Grecia, e da que recibiu a cidadanía e na que se cre que morreu polo 425 a.C.

Eponimia
--------

* O cráter lunar *Herodotus* leva ese nome para lembralo.
* O asteroide (3092) Herodotus tamén o lembra.

Notas
-----

1. ↑  Hernández de la Fuente (2012), p. 63
2. 1 2 3  Hernández de la Fuente (2012), p. 66

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Heródoto Modificar a ligazón no Wikidata*** |

### Bibliografía

* Hernández de la Fuente, David (2012). "Heródoto. El padre de la historia". *Historia. National Geographic* (30): 60–69. ISSN 1696-7755.

|  |  |
| --- | --- |
|  | A Galicitas posúe citas sobre:  ***Heródoto*** |

|  |  |
| --- | --- |
| Control de autoridades | 
* Wd: Q26825
* WorldCat
* VIAF: 100225976
* BAV: ADV12072260
* BIBSYS: 90136153
* BLBNB: 000187166
* BMT: 165854
* BNA: 000046854
* BNB: ID
* BNE: XX903903
* BNF: 119073789
* BRE: 2355719
* BVMC: 18495
* BVPB: 198623
* CANTIC: a10492793
* CERL: cnp01259792
* CiNii: DA0057958X
* DeutscheBio: 118549855
* EBID: ID
* EGAXA: vtls001022006
* FAST: 40347
* GEC: 0032528
* GND: 118549855
* ICCU: CFIV036084
* ISNI: 0000 0001 2353 0125
* LCCN: n79086888
* LibriVox: 173
* MusicBrainz: ID
* NDL: 00443136
* NKC: jn19981001510
* NLA: 35757038
* NLG: 18899
* NNDB: 000087567
* NTA: 06894845X
* OBP: ID
* OL: OL90792A
* openMLOL: 19876
* Orthodox Encyclopedia: 164845
* PTBNP: 17863
* RSL: 000082455
* SELIBR: 60617
* SUDOC: 085720917
* Treccani: erodoto
* ULAN: 500257721
* UNZ: Herodotus

 |